ฟาวเลอร์ แรงปลาย แซง คว้าแชมป์สวิงอเบอร์ดีนฯ 
สำนักข่าวต่างประเทศรายงานเมื่อวันที่ 13 ก.ค. 58 การแข่งขันกอล์ฟ ยูโรเปียน ทัวร์ รายการ อเบอร์ดีน แอสเซ็ต แมเนจเมนต์ สกอตติช โอเพ่น ที่สนามกุลเลน กอล์ฟ คลับ ระยะ 7,133 หลา พาร์ 70 ที่ ย่านอีสต์ โลเธียน ประเทศสกอตแลนด์ ในวันอาทิตย์ที่ผ่านมาเป็นการออกรอบวันสุดท้าย,การแข่งขันเป็นไปอย่างดุเดือดซึ่งผลปรากฏว่า ริคกี ฟาวเลอร์ โปรชาวอเมริกา โชว์ทีเด็ดในวันสุดท้าย แซงคว้าแชมป์รายการนี้ไปครองจากผลงาน 4 เบอร์ดี้ เสีย 2 โบกี้ จบวันที่ 2 อันเดอร์พาร์ 68 สกอร์ รวม 12 อันเดอร์พาร์ 268 เฉือนเอาชนะอันดับ 2 ร่วมอย่าง แมตต์ คูชาร์ เพื่อนร่วมชาติ และ ราฟาเอล ฌัคเกอแลง จากฝรั่งเศส ไปเพียงสโตรกเดียว,ขณะที่ มาร์ค วอร์เรน เจ้าถิ่น เอ็ดดี เป็ปเปอเรลล์ จากอังกฤษ และ จุสต์ ลุยเทน จากเนเธอร์แลนด์ สกอร์รวมเท่ากันที่ 10 อันเดอร์พาร์ 270 อยู่อันดับที่ 4 ร่วม ด้าน แดเนียล บรูคส์ ผู้นำจากวันที่ 3 ฟอร์มหลุด ตีเสียไป 4 โบกี้ ได้คืนมา 1 เบอร์ดี้ ทำให้จบวันที่ 3 โอเวอร์พาร์ 73 สกอร์รวมเป็น 9 อันเดอร์พาร์ 271 ร่วงมาอยู่อันดับที่ 7 ร่วมกับเพื่อนร่วมชาติ ลุค โดนัลด์ และ รอสส์ ฟิชเชอร์,ด้านผลงานของนักกอล์ฟไทย โปรช้าง ธงชัย ใจดี วันสุดท้ายทำคะแนนเพิ่มไม่ได้ สกอร์รวมนิ่งที่ 5 อันเดอร์พาร์ 275 ร่วงไปอยู่อันดับที่ 31 ร่วม.
ริคกี ฟาวเลอร์ โปรชาวอเมริกาโชว์ทีเด็ดในวันสุดท้ายแซงคว้าแชมป์กอล์ฟรายการ อเบอร์ดีน แอสเซ็ต แมเนจเมนต์ สกอตติช โอเพ่น
กอล์ฟ,ยูโรเปียน ทัวร์,อเบอร์ดีน แอสเซต แมเนจเมนต์ สกอตติช โอเพ่น,ริคกี ฟาวเลอร์,สกอตแลนด์,โปรช้าง,ธงชัย ใจดี,ข่าวกีฬา,ข่าว,ไทยรัฐออนไลน์